[מקורי]
זה יתנו כל העובר על הפקודים מחצית השקל בשקל הקודש לתת את תרומת ה' לכפר על נפשותיכם (שמות ל יג). היינו כי צוה השי"ת לתת מחצית השקל תרומה לה' לככפר על נפשות ישראל,
ואיתא במדרש רבה (פי"ב ס"ג) דנטל הקב"ה כמין מטבע של אש מתחת כסא הכבוד והראה לו למשה זה יתנו, כזה יתנו, היינו אשר משה לא הבין מה זה מחצית השקל ולכך הקדוש ברוך נטל מטבע של אש מתחת כסא כבודו, והראה למשה ואמר כזה יתנו, וצריך ביאור למה היה צריך להארות לו דייקא מטבע של אש. ולא סתם מטבע.
ב) איתא בירושלמי (מס' שקלים פרק א הלכה ג) כל מה דעבר בימא יתן, היינו מי שעובר את הים סוף הוא צריך לתת מחצית השקל, ויש להבין מה עינן קריעת ים סוף למחצית השקל, כי דייקא מי שעברו הים הוא צריך ליתן מחצית השקל.
ג) ויש לומר דהנה עומדים עכשיו אחרי שעברו ימים הקדושים של ימי הפורים העבר עלינו לטובה, וכל אחד קבל הרבה דרכים לעבודת השי"ת מימי הפורים הנעלים והנשגבים כל אחד ואחד לפי תכונת נפשו, וכמו שכתב במגילת אסתר (אסתר פ"ט פסוק כג) וימי הפורים האלה לא יעבורו מתוך היהודים, ופי' בספרים הקדושים הכוונה כי קדושת הימים האלה נשאר לנצח נצחים, לאחוז בהם דרך לעבודת השי"ת הנלמד מהניסים שהיו בימים ההם להמשיך בזמן הזה, ואף אנן נימא בהו מילתא כיצד יכול לאחוז ולהמשיך לימות החול מימי הפורים.
ויש לומר בהקדם מה דאיתא בערוגת הבשם (לפורים) דכבר עמדו בזה (יערות דבש ח"א דרוש ג, בד"ה הביטו נא) מאי שנא ומאי טעמא דקרו לימים האלה פורים, דצריך לקרותו פור על שם הפור, ולמה קורים אותו פורים.
רק כתב לבאר דקרי ביה פורים מלשון פור-ים והוא לשון שאמר דוד המלך ע"ה (תהילים עד יג) אתה פוררת בעזך ים, והנה אמרו חכמינו ז"ל במס' מגילה (דף יד.) ארבעים שמונה נביאים ושבע נביאות נתבנאו להם לישראל, ולא פתחו ולא הותירו על מה שכתבו בתורה, חוץ ממקרא מגילה, וילפינן ליה ק"ו מקריעת ים סוף, דמה מעבדות לחירות אמרינן שירה, ממיתה לחיים לא כל שכן.
והנה כי בקריעת ים סוף היה ישראל שוריין בדין למעלה אם להנצל או ח"ו להיפוך, והשי"ת הפך להם מדת הדין למדת הרחמים, והיינו ממש כזה היה בסעודתו של אחשורוש, כי הפך מדת הדין למדת הרחמים, ובזה נרמז פו"ר י"ם, דהיינו באחשורוש היה דומה כענין שהיה בקריעת ים סוף, ואף אנן נימא בהו מילתא מה הוא הקשר בין פורים לקריעת ים סוף,
ואפשר לומר על פי מה שכתב בנועם אלימלך (בסופו בלקוטי שושנה) לפרש את הפסוק ובני ישראל הלכו ביבשה בתוך הים (שמות יד כט), דהנה בני ישראל בעת קריעת ים סוף ראו נפלאותיו יתברך שמו ורוממותו וגדולתו, והנה יש צדיקים שהולכים תמיד בדביקותו ולבם תמיד ברוממות אל ובגדולתו יתברך אף שלא היה אז בשעת קריעת ים סוף, שגם ביבשה זוכים לראות נפלאותיו איך הם עד אין קץ וערך בכל דבר ודבר הנמצא בעולם, וזה מה שאמר הקרא ובני ישראל הלכו ביבשה בתוך הים, פי' היינו שגם ביבשה הלכו בזה הרוממות אל כמו שהיה בים.
וזה שאמר דוד המלך ע"ה הפך ים ליבשה, שהצדיק הניסים והנפלאות הנראין בים, היה גם רואה ביבשה, לאשר הולך תמיד ברוממות אל וגדולתו ית"ש, ואז נראים ביבשה כמו שהיה בעת קריעת ים סוף, שהיה בבחינה זו, עכד"ק.
וכבחינה זו מצינו במשנתו של מרן החת"ם סופר זי"ע (בפ' עקב) אשר הניסים שקרה לבני ישראל בזמן כשהיו יושבים בארץ ישראל על הנחלה אל המנוחה, איש תחת גפנו ואיש תחת תאנתו, ובדרך הטבע הם עבדו את ה' אלהינו, זה היה נס גדול מכל האותיות והנפלאות והמופתים שקרה לבני ישראל שלא כדרך הטבע, כי הנהגת השי"ת בדרך הטבע הוא מעלה פי כמה, כלפי מה שעשה הקב"ה ניסים שלא כדרך הטבע,
המורם מזה אשר ניסים שהיה עושה הקב"ה עם עמו ישראל בדרך הטבע, הוא פי כמה נגד הניסים שעשה הקב"ה עם ישראל שלא כדרך הטבע, כמו שהיה אצל קריעת ים סוף שעשה הקב"ה ניסים גדולים בדרך הטבע, פי כמה נגד שלא כדרך הטבע, כי זה נס גדול להקב"ה בדרך הטבע יותר משלא כדרך הטבע, וזה ירגיל האדם לעבוד את ה' בדרך הטבע אשר הוא נס גדול כמה מאלו שעובדים שלא כדרך הטבע.
ולפי זה יש לומר דהנה כשהביט ונתבונן האדם בניסי השי"ת בחודש אדר במעשה דאחשורוש עם כל ישראל מתחלת ועד סופו, רואים בזה אשר הכל הולך וסובב בדרך הטבע, כי הכל היה על פי טבעו בלי שום שינוי טבע, וזה היה חידוש יותר מכל הניסים שהיה מלפניו, כדבר הזה היה בקריעת ים סוף אשר רואין מזה דרך הטבע מרוממות אל, והיינו בחינה זו ממש היה במפלתו של המן, וזה הקשר בין פורים לקריעת ים סוף, כי שניהם היו על פי טבעו בלי שום שינוי טבע, וזה פי כמה שלא כדרך הטבע, ובזה דומה לקריעת ים סוף.
והנה כדבר הזה יכול ללמוד ממצות נתינת מחצית השקל, דהנה כתב העשיר לא ירבה והדל לא ימעיט מלתת מחצית השקל, כי לא זה האיש שהוא מצליח בממונו ונעשה עשיר לו יאתה החכמה ולו הכסף והזהב, דלא כן הוא רק כי הכל בא מהשי"ת, וזו אשר אדם יצליח כפי הטבע הוא נס מהשי"ת יותר מהעני לעשותו כי עשיר, כי זה על פי טבעו בלי שום שינוי טבע, ולפיכך לא יתגאה העשיר בממון שהקב"ה נתן לו, כי העשיר לא ירבה והדל לא ימעיט כי שניהם שווים אצלו כי דרך הטבע ושלא הדרך הטבע הוא בדרגה אחת.
וזה שדרשו בירושלמי כל מה דעבר בימא, ורואה בקריעת ים סוף כי היה על פי טבעו בלי שום שינוי טבע, וזה הי נס גדול מדבר שלא כדרך הטבע, זה יתנו מחצית השקל, כיון שיבין ויודע כי העשיר לא ירבה, והכל שעשה והצליח בנכסיו הכל הוא מטבעו של השי"ת.
וזה אנהיר לן מה שדרש לן במדרש, דנטל הקב"ה כמין מטבע של אש מתחת כסא הכבוד, היינו דייקא מטבע של אש שהוא דבר שהוא למעלה מדרך הטבע והוא למעלה מטבעו ושכלו, ולכן העשיר לא ירבה והדל לא ימעיט, כי הכל מה אשר הקב"ה עביד הכל הוא מטבעו של השי"ת, כי שניהם שווים אצלו כי דרך הטבע ושלא הדרך הטבע הוא בדרגה אחת.
ובכן דבר הזה יכול ללימוד מבני ישראל מקדושת ימי הפורים לידע ולהרכיש האמונה אמיתית בני ישראל, לידע בנפשם ברורה נכונה כי כל תהולכות החיים מידי יום ביומו, הוא ניסים בדרך הטבע ויותר הם משלא דרך הטבע, כי הכל הוא מחסדי המקום עלינו ועל זה צריך להודות לו בכל יום ויום, על הניסים אשר הקב"ה עשה עמנו דבר יום ביומו.
ומזה ילמד האדם אשר הקב"ה לא רצה מעמו ישראל רק שיעבוד את ה' כל אחד ואחד כפי טבעו ושכלו, כל אחד ואחד לעבוד את השי"ת כפי מדריגתו, כי הקב"ה לא צריך בגדולות ובנפלאות מהשי"ת, רק לעבוד את ה' בדרך טבע, ובכן זה יגיע כל אחד ואחד לעבוד את השי"ת כפי מדריגתו, כפי תכליתו של אדם הנרצה לזה.
ויעזור השי"ת אשר כל השפעות הקדושים אשר יעלה ויבוא ויגיע בימי הפורים ילווה עלינו ולכל בית ישראל השפעות קדושות לכל אחד ואחד על כל ימות השנה, עדי עד אשר נזכה לביאת משיח צדקינו, בגאולת עולם על ראשינו, במהרה בימינו, אמן.    (תשע"ב)


